stanford-oval/wikipedia huggingface dataset:
Avenger-luokka (saattuetukialus)

| Avenger-luokka |
| --- | --- |


Tekniset tiedot
Uppouma:  15 360 t (max)
Pituus:  142 m
Leveys:  21,2 m
Syväys:  7,6 m
Koneteho:  8 500 hv
Nopeus:  16,5 solmua
Miehistöä:  555
Aseistus
Meritorjunta:  3 × 4"/L50 Mk IX -tykkiä 15-30+ lentokonetta
Ilmatorjunta:  19 × 20 mm ilmatorjuntatykkiä
Avenger-luokka oli Britannian kuninkaallisen laivaston saattuetukialusluokka, jonka alukset olivat tehtävään muutettuja yhdysvaltalaisia C3-rahtialuksia.
Rahtialukset Rio Hudson, Rio Parana, Rio de la Plata ja Rio de Janeiro muutettiin saattuetukialuksiksi jo ennen niiden valmistumista Yhdysvaltain telakoilla. Muutetut alukset muistuttivat aiemmin valmistunutta HMS Archeria, joka oli tehty jo valmistuneesta rahtialuksesta. Aluksista ainoastaan kolme otettiin palveluskäyttöön kuninkaallisessa laivastossa, mutta neljäs HMS Charger palautettiin Yhdysvaltain laivastolle, joka nimesi sen USS Chargeriksi, jo ennen virallista luovutusta. Sotatoimien päätyttyä jäljellä olleet alukset palautettiin Yhdysvaltoihin.
Aseistus

Alukset oli aseistettu merimaalien torjuntaan kolmella alakulmilla käytettävällä neljän tuuman tykillä, joista kaksi oli asennettu keulaan ja kolmas perään. Aluksille Yhdysvalloissa asennetut tykit vaihdettiin brittiläisiin niiden saavuttua Britteinsaarille. Aluksilla oli ilmapuolustusta varten 19 × 20 millimetrin ilmatorjuntatykkiä.
Alukset

Luokkaan alun perin suunnitelluista neljästä aluksesta BAVG-2:sta BAVG-5:een BAVG-4 palautettiin Yhdysvaltain laivastolle. Aluksen suunniteltuna nimenä oli HMS Charger, mikä säilytettiin siirron yhteydessä USS Chargeriksi.
| Alkuperäinen nimi | Laskettu vesille | HMS | Palvelukseen | Kohtalo |
| --- | --- | --- | --- | --- |
| Rio Hudson | 27. marraskuuta 1940 | Avenger | 2. maaliskuuta 1942 | U-155 upottanut 15. marraskuuta 1942 Gibraltarin edustalla |
| Rio Parana | 18. joulukuuta 1940 | Biter | 1. toukokuuta 1942 | kuljetusalukseksi 1944. Ranskan laivastolle Dixmudena 9. huhtikuuta 1945 |
| Rio de la Plata | 1. maaliskuuta 1941 | Charger | ei | Yhdysvaltain laivastossa nimellä USS Charger |
| Rio de Janeiro | 12. huhtikuuta 1941 | Dasher | 1. heinäkuuta 1942 | tuhoutunut räjähdyksessä 27. maaliskuuta 1943 |
Big Mountain

Pol’and’Rock Festival 2018
Big Mountain on yhdysvaltalainen reggae-yhtye, joka perustettiin San Diegossa, Kaliforniassa vuonna 1991.
Yhtyeen debyyttialbumi Wake Up sisälsi listasijoituksia vuonna 1993 keränneen hitin "Touch My Light". 
Parhaiten yhtye tunnetaan vuoden 1994 suuresta hitistään "Baby I Love Your Way", joka  on cover-versio Peter Framptonin kappaleesta. Se on myös elokuvan Reality Bites soundtrackillä. 
Pop-reggae -tyylinsä vuoksi Big Mountainia kutsutaan "amerikkalaiseksi UB40:ksi".
Big Mountain on ensimmäinen reggae-yhtye, joka on esiintynyt Kiinassa.
Albumit

Wake Up (1992)
Unity (1994)
Resistance (1996)
Free Up (1997)
Things To Come (1999)
The Best Of Big Mountain (1999)
Cool Breeze (2002)
New Day (2003)
Aiheesta muualla

Kuvia tai muita tiedostoja aiheesta Big Mountain Wikimedia Commonsissa
Big Mountain - virallinen kotisivu
Biografia ReggaeTrain.comissa (Arkistoitu – Internet Archive)
Big Little Lies

| Big Little Lies |
| --- | --- |

Tyyli:  draama
Kestoaika:  52–58 minuuttia
Luoja(t):  David E. Kelley
Perustuu:  Liane Moriartyn romaaniin Big Little Lies
Pääosissa:   Reese Witherspoon  Nicole Kidman  Shailene Woodley  Alexander Skarsgård  Adam Scott  Zoë Kravitz  James Tupper  Jeffrey Nordling  Laura Dern  Meryl Streep 
Alkuperämaa:  Yhdysvallat
Alkuperäiskieli:  englanti
Verkko:  HBO
Esitetty:  17. helmikuuta 2017 – 21. heinäkuuta 2019
Tuotantokausia:  2
Jaksoja:  14
Tunnuskappale:  Michael Kiwanuka – ”Cold Little Heart”
Tuotanto
Tuottaja(t):   Barbara A. Hall  Liane Moriarty 
Vastaava(t) tuottaja(t):   David E. Kelley  Jean-Marc Vallée  Reese Witherspoon  Bruna Papandrea  Nicole Kidman  Per Saari  Gregg Fienberg  Nathan Ross 
Ohjaaja(t):  Jean-Marc Vallée
Käsikirjoittaja(t):  David E. Kelley
Leikkaaja(t):   David Berman  Maxime Lahaie  Sylvain Lebel  Jim Vega 
Kuvaaja(t):  Yves Bélanger
Tuotantoyhtiö(t):  HBO
Aiheesta muualla
IMDb 
Big Little Lies on yhdysvaltalainen draamasarja, jonka on luonut ja käsikirjoittanut David E. Kelley. Sarja perustuu Liane Moriartyn samannimiseen romaaniin vuodelta 2014. Sarjan ensimmäisen tuotantokauden kaikki 7 jaksoa on ohjannut Jean-Marc Vallée. Sarjan pääosissa näyttelevät Reese Witherspoon, Nicole Kidman, Shailene Woodley, Alexander Skarsgård, Adam Scott, Zoë Kravitz, James Tupper, Jeffrey Nordling ja Laura Dern.
Big Little Lies on palkittu muun muassa viidellä Primetime Emmyllä ja neljällä Golden Globella.
Sarjaa markkinoitiin aluksi minisarjana, mutta joulukuussa 2017 HBO ilmoitti tilanneensa sarjasta toisen tuotantokauden. Tammikuussa 2018 kerrottiin Meryl Streepin näyttelevän sarjan toisella kaudella Perry Wrightin (Alexander Skarsgård) äitiä Mary Louise Wrightia. Toinen kausi alkoi kesäkuussa 2019.
Rooleissa

| 0 | 1 | 2 |
| --- | --- | --- |
|  Reese Witherspoon  | … |  Madeline Martha Mackenzie   |
|  Nicole Kidman  | … |  Celeste Wright   |
|  Shailene Woodley  | … |  Jane Chapman   |
|  Alexander Skarsgård  | … |  Perry Wright   |
|  Adam Scott  | … |  Ed Mackenzie   |
|  Zoë Kravitz  | … |  Bonnie Howard Carlson   |
|  James Tupper  | … |  Nathan Carlson   |
|  Laura Dern  | … |  Renata Klein   |
|  Jeffrey Nordling  | … |  Gordon Klein   |
|  Kathryn Newton  | … |  Abigail Carlson   |
|  Iain Armitage  | … |  Ziggy Chapman   |
|  Meryl Streep  | … |  Mary Louise Wright   |
Aiheesta muualla

Big Little Lies Internet Movie Databasessa (englanniksi)
Avenger

Avenger (suom. kostaja) tarkoittaa seuraavia asioita:
Sodankäynti

Avenger-luokka, Britannian Kuninkaallisen laivaston saattuetukialusluokka
A-12 Avenger II, yhdysvaltalainen rynnäkkökonesuunnitelma
AN/TWQ-1 Avenger, yhdysvaltalainen lyhyen kantaman ilmatorjuntajärjestelmä
GAU-8 Avenger, yhdysvaltalainen konetykki
Grumman TBF Avenger, yhdysvaltalainen torpedopommittaja
HMS Avenger (1779), 16-tykkinen sluuppi
HMS Avenger (1794), 16-tykkinen sluuppi
HMS Avenger (1803), sluuppi
HMS Avenger (1804), 18-tykkinen sluuppi
HMS Avenger (1845), puinen siipiratasfregatti
HMS Avenger (D14), Avenger-luokan saattuetukialus
HMS Avenger (LST3011), LST-maihinnousualus
HMS Avenger (F185), tyypin 21 -fregatti
Autot

Dodge Avenger, automalli
Hillman Avenger, automalli
Musiikki

Avenger, brittiläinen yhtye
The Avenger, Amon Amarth -yhtyeen albumi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Avenger”, voi hakea sivunnimihaulla, laajalla sivunnimihaulla tai tekstihaulla.
Bojana Bobusic

| Bojana Bobusic |
| --- | --- |

Henkilötiedot
Syntynyt: 2. lokakuuta 1987 (ikä 37)
Kansalaisuus:   Australia
Tennispelaaja
Pituus:  170 cm
Paino:  56 kg
Kätisyys:  oikea
Ammattilaisena:  syyskuu 2009–
Palkintorahat:  127 959 USD
Kaksinpeli
Paras sijoitus:  222. (17.9.2012)
Voitot/tappiot:  100–74
Grand Slam -turnauksissa
Australian avoimet:  1. kierros (2012, 2013)
Nelinpeli
Paras sijoitus:  187  (14. tammikuuta 2013)
Voitot/tappiot:  64–63
Aiheesta muualla
ITF
WTA
Bojana Bobusic (s. 2. lokakuuta 1987 Belgrad, Serbia) on uransa päättänyt australialainen tennispelaaja. Parhaimmillaan hän oli kaksinpelissä WTA-listan sijalla 222 syyskuussa 2012. Hän voitti urallaan yhden ITF-turnauksen kaksinpelissä.
Bobusic debytoi Grand Slam -turnauksen pääsarjassa Australian avoimissa 2012 villillä kortilla. Hän hävisi ensimmäisellä kierroksella Angelique Kerberille.
Aiheesta muualla

Bojana Bobusic WTA:n sivuilla (englanniksi)
Bojana Bobusic ITF:n sivuilla (englanniksi)
Batman: Chaos in Gotham

| Batman: Chaos in Gotham |
| --- | --- |

Kehittäjä:  Digital Eclipse Software
Julkaisija:  Ubisoft
Julkaistu:  NA 16. helmikuuta 2001
Lajityyppi:  toiminta
Pelimuoto:  yksinpeli
Alusta:  Game Boy Color
Lisää peliartikkeleitaVideopelien teemasivulla
Infobox OK : 
Batman: Chaos in Gotham on Digital Eclipse Softwaren kehittämä ja Ubisoftin julkaisema toimintapeli, joka perustuu DC Comicsin sarjakuvasankariin Batmaniin ja televisiosarjaan The New Batman Adventures. Peli julkaistiin Game Boy Colorille vuonna 2001.
Juoni

Gotham Cityn vaarallisimmat viholliset ovat jälleen paenneet Arkhamin mielisairaalasta ja aiheuttavat harmia kaupungissa. Poliisien ollessa voimattomia superrikollisia vastaan he saavat apuunsa Batmanin, Robinin, Nightwingin ja Batgirlin.
Pelaaja voi taistella Batmanin lisäksi Batgirlillä muun muassa Myrkkymurattia, Pingviiniä ja Jokeria vastaan.
Luettelo vihollisista

Pelissä esiintyy seuraavat viholliset
Jokeri
Harley Quinn
Myrkkymuratti
Roxy Rocket
Bane
Kaksinaama (viimeinen pomovastus)
Big Me

| ”Big Me” Foo Fighters |
| --- | --- | --- |

Singlen tiedot
 Albumilta: Foo Fighters
 Julkaistu: maaliskuu 1996
 Tyylilaji: alternative rock
 Kesto: 02.12
 Levy-yhtiö: Roswell, Capitol
Foo Fightersin muut singlet
| ”For All the Cows” 1995 | ”Big Me” 1996 | ”Monkey Wrench” 1997 |
Big Me on yhdysvaltalaisen rockyhtye Foo Fightersin neljäs single yhtyeen debyyttialbumilta Foo Fighters. Kappaleesta on tehty myös musiikkivideo, jossa pilkataan tunnettuja Mentos-karkkien mainoksia. Musiikkivideon suosio sai fanit heittelemään Mentos-karkkeja lavalle yhtyeen esittäessä kappaletta, minkä vuoksi yhtye lakkasi soittamasta sitä pitkäksi aikaa.
Rock-yhtye Weezer on soittanut kappaleen coverina Foo Fightersin ja Weezerin Foozer kiertueella joka tehtiin vuonna 2005.
Kappaleet

Big Me
Floaty
Gas Chamber
Alone" + "Easy Target
Listasijoitukset

| Vuosi | Single | Lista | Sijoitus |
| --- | --- | --- | --- |
| 1996 | Big Me | Official UK Singles Chart | 19 |
| 1996 | Big Me | Official Canadian Singles Chart | 16 |
| 1996 | Big Me | Canadian National Airplay Chart | 18 |
| 1996 | Big Me | Official Irish Singles Chart | 27 |
| 1996 | Big Me | Modern Rock Tracks (US) | 3 |
| 1996 | Big Me | Top 40 Mainstream (US) | 11 |
| 1996 | Big Me | Mainstream Rock Tracks (US) | 18 |
| 1996 | Big Me | Adult Top 40 (US) | 23 |
| 1996 | Big Me | Official Euro Hot 100 Singles Chart | 58 |
Bojana Drča

| Mitalit | Mitalit | Mitalit |  |
| --- | --- | --- | --- |
|  Bojana Drča vuonna 2019. |  Bojana Drča vuonna 2019. |  Bojana Drča vuonna 2019. |  |
Maa:   Serbia
Naisten lentopallo
|  Olympialaiset  |  Olympialaiset  |  Olympialaiset  |  |
|  Hopeaa | Rio de Janiero 2016 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Japani 2018 | naiset |  |
| EM-kilpailut  | EM-kilpailut  | EM-kilpailut  |  |
|  Kultaa | Azerbaidžan/Georgia 2017 | naiset |  |
|  Pronssia | Alankomaat/Belgia 2015 | naiset |  |
| Euroopan kisat  | Euroopan kisat  | Euroopan kisat  |  |
|  Pronssia | Baku 2015 | naiset |  |
Bojana Drča (o.s. Živković, serb. Бојана Дрча (Живковић); s. 29. maaliskuuta 1988 Belgrad) on serbialainen lentopalloilija ja olympiamitalisti.
Drča kuului Serbian naisten lentopallomaajoukkueeseen vuoden 2012 olympialaisissa Lontoossa ja vuoden 2016 olympialaisissa Rio de Janeirossa. Vuonna 2012 joukkue sijoittui 11:nneksi ja saavutti hopeaa 2016. MM-kilpailuissa Drča kuului vuonna 2018 Serbian kultaa voittaneeseen joukkueeseen. EM-kilpailuissa hän voitti kultaa 2015 ja saavutti pronssia 2017. Euroopan kisoissa hän saavutti pronssia 2015.
Aiheesta muualla

Kuvia tai muita tiedostoja aiheesta Bojana Drča Wikimedia Commonsissa
Bojana Drča Kansainvälinen olympiakomitea. (englanniksi)
Brodin

Brodin on muun muassa seuraavien henkilöiden sukunimi:
Daniel Brodin (s. 1990), ruotsalainen jääkiekkoilija
Hanna Erikson, aik. Brodin (s. 1990), ruotsalainen maastohiihtäjä
Jonas Brodin (s. 1993), ruotsalainen jääkiekkoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Blink

Wikisanakirjassa on tähän liittyvä sananselitys: .
Blink voi tarkoittaa ainakin seuraavia:
Musiikki

Blink, irlantilainen yhtye
Blink, Plumbin albumi
Blink, Monkin albumi
Blink, Reviven albumi
Blink-182, entiseltä nimeltään Blink, yhdysvaltalainen punk-yhtye
Muut

Blink, Googlen kehittämä selainmoottori
Blink, verkkoyhteisö
Blink, Michael Aptedin ohjaama elokuva vuodelta 1994
Räpäys (engl. Blink), sarjakuvahahmo
Silmänräpäys (engl. Blink), Ted Dekkerin romaani vuodelta 2003
Välähdys (engl. Blink), Malcolm Gladwellin psykologiaa käsittelevä kirja vuodelta 2006
”Blink”, Doctor Who -televisiosarjan jakso vuodelta 2007.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Blink”, voi hakea sivunnimihaulla, laajalla sivunnimihaulla tai tekstihaulla.
Avemetatarsalia

| Avemetatarsalia |
| --- | --- |
 Kuusi eri Avemetatarsalia-kladin lajia: Tupuxuara (lentolisko), Alamosaurus (sauropodi), Grus grus (nykyinen lintu), Tsintaosaurus (ornitopodi), Pentaceratops (sarvinaama) ja Daspletosaurus (tyrannosauri).
 Keskitriaskausi - Nykyaika (Holoseeni) 245–0 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Sauropsida
Alaluokka::  Diapsidit Diapsida
Kladi::  Archosauromorpha
Kladi::  Crurotarsi
Kladi::  Arkosaurit Archosauria
Kladi::  Avemetatarsalia  Benton, 1999
Synonyymit
 Ornithosuchia Huene, 1908  Pan-Aves Gauthier, 2001 
Alaryhmät
 Katso teksti 
Katso myös
   Avemetatarsalia Wikispeciesissä   Avemetatarsalia Commonsissa 
Infobox OKNimi-testi OK: 
Avemetatarsalia on toinen kahdesta arkosaurien pääkladista (toinen on Pseudosuchia), jonka nimesi brittiläinen paleontologi Michael Benton vuonna 1999. Se käsittää linnut ja kaikki muut arkosaurit, jotka ovat läheisempää sukua niille kuin krokotiilieläimille.
Avemetatarsalian alaryhmiä ovat Dinosauromorpha, lentoliskot, Scleromochlus-suku ja Aphanosauria. Dinosauromorpha käsittää dinosaurukset ja niiden lähimmät sukulaiset. Linnut kuuluvat dinosaurusten Theropoda-alalahkoon ja ovat ainoita nykyään eläviä Avemetatarsalian edustajia; muut kuolivat sukupuuttoon liitukauden joukkosukupuutossa 65 miljoonaa vuotta sitten.
Tuntomerkit

Avemetatarsalien ominaispiirre on ”kehittynyt mesotarsali”, joka muodostuu suuresta telaluusta ja pienestä kantaluusta. Tämä nilkka mahdollisti paremman liikkuvuuden. Luultavasti tämän muutoksen seurauksena avemetatarsalien kantamuodolla oli pystysuora, kaksijalkainen asento, jollainen on myös nisäkkäillä.
Höyheniä ja muita samanlaisia rakenteita on esiintynyt monilla avemetatarsaileilla, karvamaisen rakenteen omaavista lentoliskoista muutamiin linnunlantioisiin dinosauruksiin (kuten Psittacosaurus ja Tianyulong) ja moniin teropodeihin, kuten dromaeosaureihin ja lintuihin.
Avemetatarsaleista lentoliskoille ja linnuille on kehittynyt lentokyky. Lentoliskot olivat ensimmäisiä lentokykyisiä selkärankaisia. Niiden siivet koostuivat nahasta, lihaksesta ja muusta kudoksesta. Lintujen lentokyky kehittyi vasta myöhäisjurakaudella. Niiden siivet koostuvat eturaajojen sormista ja höyhenistä. Lentoliskojen ja lintujen lisäksi selkärankaisista vain lepakot osaavat lentää.
Luokittelu

Aphanosauria
Ornithodira Gauthier, 1986
Faxinalipterus?
Pterosauromorpha
Scleromochlus? incertae sedis
Lahko Pterosauria - lentoliskot
Dinosauromorpha
Heimo Lagerpetidae
Dinosauriformes
Lagosuchus
Marasuchus
Nyasasaurus
Dracohors
Saltopus
Heimo Silesauridae
Dinosauria - dinosaurukset
Luokka Aves - linnut
Luokittelu > Kladogrammi

Alla oleva kladogrammi Nesbittin mukaan (2017) kuvaa Avemetatarsalian alaryhmien sukulaisuussuhteita:
”Kehittynyt mesotarsali”, jollainen on avemetatarsaleilla.
Käännös suomeksi
Bonnier (suku)

Adolf Bonnier (1806–1867)
Bonnier on ruotsalainen kirjankustantajasuku, joka on kotoisin Tanskasta. Adolf Bonnier (1806–1867) perusti kirjakaupan ensin Göteborgiin ja sitten Tukholmaan. Kirjakaupan ohella hän harjoitti kustannusliikettä. Hänen poikansa Isidor Adolf (s. 1843) myi kirjakaupan ja jatkoi kustannusliikettä. Vuonna 1904 liike kaupan kautta siirtyi Adolf Bonnierin veljenpojalle Karl Otto Bonnierille (s. 1856) ja yhdistyi tämän isän perustamaan kustannusliikkeeseen, josta näin tuli Skandinaavian suurimpia kustannusliikkeitä.
Bruno Walter

Bruno Walter
Bruno Walter (syntymänimi Bruno Walter Schlesinger, 15. syyskuuta 1876 Berliini – 17. helmikuuta 1962 Kalifornia) oli saksalaissyntyinen kapellimestari. Walter aloitti uransa pianistina mutta vaihtoi kapellimestariksi vuonna 1894 Kölnin oopperassa. Vuosina 1933–1939 Walter oleskeli useissa maissa asettuen lopuksi Yhdysvaltoihin. Muusikko alkoi käyttää sukunimenään Walteria 1896 ja vaihtoi siihen virallisesti muutettuaan Itävaltaan 1911.
Aiheesta muualla

Wikimedia Commonsissa on kuvia tai muita tiedostoja aiheesta .
The Bruno Walter Foundation (Arkistoitu – Internet Archive)
Bruno Walter  AllMusicissa (englanniksi)
Katalog der Deutschen Nationalbibliothek/Bruno Walter
The Bruno Walter Papers in the Music Division of The New York Public Library for the Performing Arts
Bruno Walters Heritage at Vienna Music University
Page with an mp3 file: Bruno Walter conducts Gustav Mahler (1. Symphony, Trio of 2d Movement) (Arkistoitu – Internet Archive)
Bruno Walter biography (Arkistoitu – Internet Archive) at Sony Classical
Conducting the London Philharmonic
Bojarka

| Bojarka Боярка |
| --- | --- |

 lippu:  vaakuna
 Bojarka
 Koordinaatit: 50.31322°N, 30.2981°E 
Valtio:  Ukraina
Alue:  Kiovan alue
Piiri:  Fastivin piiri
Pinta-ala  ():  
 – Kokonaispinta-ala:  11,2 km²
Väkiluku (2021)  ():  35 312
 
 www.boyarka-inform.com 
Infobox OKVirheellinen NIMI-arvo: 
Bojarka (ukr. Боярка; ven. Боярка) on kaupunki Ukrainan Kiovan alueen Fastivin piirissä. Bojarka sijaitsee vain 22 kilometriä pääkaupunki Kiovan keskustasta lounaaseen eli käytännössä se on suurkaupunki Kiovan lounainen esikaupunki. Kaupungin kautta kulkee Kiovasta lounaaseen lähtevä, Fastivissa haarautuva tärkeä rautatielinja. Eurooppatie E 95 kulkee kaupungin itäpuolelta.
Ukrainan tilastokeskus arvioi kaupungin väkiluvuksi 35 312 asukasta vuoden 2021 alussa. Vuonna 2001 Bojarkan väkiluku oli 35 968; asukkaat olivat etniseltä taustaltaan enimmäkseen ukrainalaisia (65 %) ja venäläisiä (20 %), ja lisäksi siellä oli valkovenäläisiä, armenialaisia, juutalaisia, azerbaizanilaisia, puolalaisia ja bulgaarialaisia.
Nykyisen Bojarkan seutu oli asuttua jo muinaisina aikoina. Skyyttien aikakaudelle (700–600-luvuille eaa.) sijoittuvan asuinpaikan jäänteitä on löydetty kaupungin alueelta. Kiovan Rusin aikana seudulla sijaitsi Budajivkaksi nimetty slaaviasutus.[lähde? ] Kirjallisia mainintoja kylästä 1500-luvulta.
1860-luvulla rakennettiin Kiovan ja Fastivin välinen rautatieyhteys, joka kulki kylän lähistötä; radan varteen rakennettiin rautatieasema. Näihin aikoihin seudulle rakennettiin maaseutuhuviloita.  Seudusta tuli taiteilijoiden ja kirjailijoiden suosioon. Heidän joukossaan oli säveltäjä Mykola Lysenko ja kirjailija Šolom Aleichem. Aleichemin teoksen Tewje, maitomies tapahtumapaikka on kuvitteellinen Bojberikin huvila-asutus, joka pohjautuu Bojarkaan. Teoksen tunnetuin jatkosovitus lienee musikaali Viulunsoittaja katolla.[lähde? ] 1880-luvulta lähtien seutu tuli tunnetuksi hengitystiesairaille ihmisille tervellisestä ilmastostaan.
Vuosina 1923–1927 Bojarka-Budaivka sai kaupunkityyppisen taajaman aseman, keskuksenaan Budajiv (Будаїв). Vuodesta 1956 paikkakunnalla on ollut piirin alaisen kaupungin asema; tällöin Bojarka, Budajivka ja Nova Tarasivka liitettiin yhteen. Bojarka on Ukrainan heinäkuun 2020 aluehallintouudistuksen jälkeen kuulunut Fastivin piiriin. Tätä ennen se oli osa Kiova-Svjatošynskyin piiriä.
Kaupungissa on paikallismuseo.
Näkemys Bojarkasta vuonna 1854.
Bojarkan rautatieasema.
Esimerkki kaupungin vanhemmasta huvila-asutusvaiheen asuintalosta.
Ortodoksinen Mikaelin kirkko.
Aiheesta muualla

Kuvia tai muita tiedostoja aiheesta Bojarka Wikimedia Commonsissa
Brian Ferneyhough

Brian Ferneyhough (s. 16. tammikuuta 1943 Coventry, Englanti) on brittiläinen klassisen nykymusiikin säveltäjä. Hänen tuotantoonsa kuuluu monenlaisia teoksia kamarimusiikista orkesterisävellyksiin.
Ferneyhough'n musiikin opiskelupaikkoina olivat 1960-luvulla Birmingham School of Music ja Royal Academy of Music. Vuonna 1968 hän sai Mendelssohn-apurahan ja lähti opiskelemaan Amsterdamiin Ton de Leeuwin oppilaana ja myöhemmin Baseliin, missä hän opiskeli Klaus Huberin johdolla. Vuosina 1973–1986 hän opetti säveltämistä Freiburgin Staatliche Musikhochschule -korkeakoulussa, jolloin hänen oppilaanaan oli muun muassa Kaija Saariaho.
Ferneyhough tuli säveltäjänä tunnetuksi 1970-luvun puolivälissä, jolloin hänen ensimmäiset soolohuiluteoksensa saivat kantaesityksensä. Vuonna 1975 esitettiin myös hänen oopperansa Transit ja kuoroteoksensa Time and Motion Study III, joista edellinen sai Koussevitzky-palkinnon ja jälkimmäinen esitettiin arvostetuilla Donaueschingen-festivaaleilla.
Vuosina 1987–1999 Ferneyhough  oli musiikin professorina Kalifornian yliopistossa San Diegossa. Vuodesta 1999 lähtien hän on ollut musiikin William H. Bonsall -professori Stanfordin yliopistossa. Hän on ollut myös vierailevana professorina Harvardin yliopistossa vuosina 2007–2008.
Ferneyhough'n tuotannon on katsottu liittyvän läheisesti nykymusiikin niin sanottuun uuskompleksisuus-koulukuntaan (engl. New Complexity), ja häntä on pidetty jopa sen isähahmona. Ferneyhough'n lähestymistapa hylkää muun muassa sarjallisuuden ja muut "generatiiviset" sävellysmenetelmät ja käyttää muodollisia järjestelmiä vain sävellysten materiaalin ja reunaehtojen tuottamiseen. Järjestelmien realisoituminen itse sävellyksissä jää impulsiiviseksi..
Vuonna 2007 Ferneyhough sai elämantyöstään Ernst von Siemens -palkinnon.
Aiheesta muualla

Ferneyhough, Brian. The Living Composers Project.
Black Panther (animaatiosarja)

| Black Panther |
| --- | --- |

Tyyli:  Motion Comic
Kestoaika:  20 min
Luoja(t):  Reginald Hudlin
Pääosissa:  Djimon Hounsou Kerry Washington Alfre Woodard Jill Scott
Alkuperämaa:   Yhdysvallat
Alkuperäiskieli:  englanti
Verkko:   ABC3
Esitetty:  16. tammikuuta 2010 – 30. tammikuuta 2010
Jaksoja:  6
Tuotanto
Vastaava(t) tuottaja(t):  Reginald Hudlin Eric S. Rollman Aaron Parry Sidney Clifton
Ohjaaja(t):  Mark Brooks
Käsikirjoittaja(t):  Reginald Hudlin
Tuotantoyhtiö(t):  Marvel Animation BET
Aiheesta muualla
IMDb 
Black Panther oli yhdysvaltalainen motion comic -tyylillä tehty 6-osainen animaatiosarja, joka perustuu Marvelin sarjakuvahahmoon Mustaan Pantteri. Sarjaa esitettiin ensi kerran Australiassa 16. tammikuuta 2010 ABC3-kanavalla.
Sarja ei saanut suuren kritiikin johdosta televisioesitystä Yhdysvalloissa ja sen jakso esitetään iTunesilla, Xbox LIVEssa, PlayStation Networkilla ja Microsoft Zunessa 23. kesäkuuta 2010 lähtien. Lisäksi sarja tunnetaan nimellä Black Panther: Who is the Black Panther?, jonka kuusi jaksoa on pidennetty 12 jakson mittaiseksi.
Tuotanto

Huhtikuussa 2008 yhdysvaltalainen kaapelikanava BET julkisti New Yorkissa tekevänsä yhteistyötä Marvelin kanssa luodakseen Mustasta Pantterista puolituntisen animaatiosarjan. Sarjan kehittäjänä ja käsikirjoittajana toimi BET:n viihteen puheenjohtaja Reginald Hudlin. Lisäksi sarjaa on piirtämässä John Romita Jr. ja sarjan kuusi ensimmäistä jaksoa perustuu Who is the Black Panther? -sarjakuvaan, jonka jälkeen sarja aloittaa oman tarinansa.
Marraskuussa 2008 Marvel julkisti Oscar-ehdokkuuden saaneen näyttelijän Djimon Hounsoun toimivan sarjan nimikkohahmon äänenä.